ஒலிம்பிக் முடிந்த பிறகே, சிந்துவுக்குத் தன்னுடைய உடல் வலிமையையும் ஒத்துழைக்கும் திறனையும் நன்றாக மேம்படுத்துவதன் அவசியம் புரிந்தது. அன்றுமுதலே அவர் அதற்கான பயிற்சிகளையும் தீவிரமாக எடுத்துவருகிறார். அதை அவர் மேலும் மேம்படுத்தினால், சிக்கலான தருணங்களில் அது அவருக்குப் பெரிதும் கைகொடுக்கும். தாக்குதல் பாணி ஆட்டக்காரராகச் சிந்து இருப்பதால், அனைத்து ஷாட்களையும் அவர் மிகுந்த ஈடுபாட்டுடன் அணுகுகிறார். பாதி ஆட்டத்தில் அவருடைய உடல் சோர்ந்துபோவதற்கு, இதுவும் ஒரு காரணம்.